Motorfietsryer ry glo teen 248 km/h | Maroela Media
ŉ Man wat Donderdag glo teen 248 km/h in ŉ 100 km/h-sone met sy motorfiets gejaag het, het Vrydag in die hof verskyn.
Hillary Mophethe, woordvoerder van die Vrystaatse departement van polisie, paaie en vervoer, het gesê die 53-jarige man is gister omstreeks 16:00 op die R730 tussen Odendaalsrus en Welkom in hegtenis geneem.
Volgens Mophethe is die man op waarskuwing vrygelaat en moet hy weer in Januarie in die hof verskyn. Hy word aangekla van ŉ spoedoortreding, roekelose bestuur en bestuur sonder ŉ geldige rybewys.
“Die departement sal voortgaan om wetteloosheid in die provinsie te bekamp. Padgebruikers wat nie die reëls van die pad respekteer of nakom nie, sal geen genade betoon word nie.”
Sam Mashinini, LUR vir polisie, paaie en vervoer, het verkeersbeamptes geloof vir hul goeie werk.
“Ons weet dat hulle hul tyd, wat hulle veronderstel is om in die feestyd met hul geliefdes deur te bring, opoffer om te verseker dat paaie veilig is en padgebruikers by hul bestemmings uitkom.”
Beurtkrag het hom gejaag.
Is die regering regtig erenstig oor pad sterftes ? NEE
alle bestuurders wat die spoed oorskry en dronk bestuur as ook eienaars van onpadwaardige voertuie moet dadelik gearesteer word tot einde Januarie en hul voertuie moet gekonverskeur word en kan dit terug koop van die staat teen 20% van die waarde van die voertuig onmiddelik sal daar wet en orde op die pad wees . Of wil Frikkie en sy manne eder geld maak agter die kameras
Ag dis belaglik, wanner gaan die regering die 1800 sterftes oor Desember begin omkeer.
Wanner gaan hulle begin streng wetgewing toepas.
Die ou moes nou dadelik vir min van 5 jaar tronk toe gegaan het, nie opgeskort nie.
Dis mos belaglik.
Sodra die regering sulke ouens begin tron toe stuur vir 5 jaar, sal die totale roekeloosheid begin ophou, en onskuldige mense nie deur sulke ouens vermoor word nie.
As enige dier of mens voor hom in die pad was, was die vermoor gewees.
Kom aan Ramaphosa, begin die wetgewing toepas en verskerp.
Die ou het sonder lisensie gery. Kap hom daaroor. Maar wie van julle wat so galbraak hier het nog nooit die spoedgrens oorgesteek nie, wat maak dit saak as jy 10kmh of 100km/h oor was. Dit bly verkeerd. Die ou het gejaag want dit is lekker, hy het niemand se lewe in gevaar gestel nie want hy was alleen op die pad. Hy kon weg gejaag het niemand sou hom vang nie, maar hy het gestop.
Dit klink so edel,maar die realiteit is die meeste wetstoepassers is so korrup dat enige oortreding maak nie saak wat dit is nie met n paar rand uitgesorteer kan word.